| *Greatest Hits* |
| --- |
|  |
| Red Hot Chili Peppers geriausių kūrinių albumas |
| Išleistas | 2003 m. lapkričio 18 d. |
| Įrašytas | 1989–2003 m. |
| Žanras | Alternatyvus rokas, funk rokas |
| Trukmė | 66:46 |
| Įrašų kompanija | Warner Bros. |
| Prodiuseris | Rick Rubin, Michael Beinhorn |
| Apžvalgos |
| * Allmusic
* Entertainment Weekly B+
* Rolling Stone
 |
| Red Hot Chili Peppers chronologija |
| 

|  |  |  |
| --- | --- | --- |
| „By The Way" (2002) | **„Greatest Hits"** (2003) | „Live in Hyde Park" (2004) |

 |

**„Greatest Hits"** – antroji Kalifornijos roko grupės „Red Hot Chili Peppers" geriausių dainų kompiliacija, išleista 2003 m. lapkričio 18 d.

Kadangi pirmoji kompiliacija („What Hits!?", išleista 1992 metais) apėmė visą grupės kūrybą nuo pirmojo albumo, „The Red Hot Chili Peppers", išleisto 1984 metais, iki ketvirtojo, „Mother's Milk", pasirodžiusio 1989-aisiais, „Greatest Hits" tarsi pratęsia ją, įtraukdama dainas, sukurtas nuo 1989 iki pat 2002 metų, kai buvo išleistas „By The Way". Būtent šiuo laikotarpiu grupė tapo žinoma visame pasaulyje ir prasiveržė į roko pasaulio viršūnes. Stevie Wonderio dainos koveris „Higher Ground", pirmasis pralaužęs ledus, yra įtrauktas į abu rinkinius.

Kaip įprasta šiuolaikinėms geriausių dainų kompiliacijoms, „Red Hot Chili Peppers" įrašė šešiolika naujų dainų, iš kurių buvo atrinktos dvi: „Fortune Faded" bei „Save The Population". Dar dvi dainos – „Bunker Hill" ir „Eskimo" – buvo įtrauktos į „Fortune Faded" singlą. Kitų dvylikos dainų likimas yra nežinomas, tačiau spėjama, kad „Live At Hyde Park" koncerte atliktos „Leverage Of Space" bei „Rolling Sly Stone" buvo sukurtos šiuo laikotarpiu. Grupė nepraneša, ar šios dainos kada nors bus atskirai išleistos.

Pažymėtina, kad tik viena daina iš „One Hot Minute" albumo – „My Friends" – pakliuvo į rinkinį. Tai gali būti paaiškinama tuo, jog „Red Hot Chili Peppers" gitaristas Johnas Frusciante nemėgsta to laikotarpio dainų, kadangi vietoj jo tada gitara grojo Dave'as Navarro, o pats Frusciante buvo įklimpęs į narkotikų liūną, ir tai buvo viena iš tamsiausių jo gyvenimo dalių.

Taip pat į akis krenta net keturių hitų nebuvimas:

* „Aeroplane" (iš „One Hot Minute");
* „Around the World" (iš „Californication");
* „Can't Stop" (iš „By The Way");
* „The Zephyr Song" (iš „By The Way").

Ypač stebėtinas „Can't Stop" nebuvimas, kadangi tai buvo viena iš pagrindinių dainų, nulėmusių „By The Way" albumo sėkmę visame pasaulyje. Kita vertus, 2006 metų pradžioje, prieš išleidžiant „Stadium Arcadium", grupės bosistas Michaelas „Flea" Balzary pripažino, jog tuo metu grupę draskė nesutarimai ir jis netgi svarstė galimybę ją palikti dėl konfliktų su Johnu Frusciante, tad tikėtina, jog tuolaikiniai nesutarimai ir buvo viena iš priežasčių, kodėl tiek „Can't Stop", tiek ir „The Zephyr Song" liko už rinkinio borto.

Rinkinio sudėtis
----------------

Visų dainų autoriai yra Anthony Kiedis, Johnas Frusciante, Michaelas „Flea" Balzary ir Chadas Smithas. Išimtys:

* „My Friends" – Anthony Kiedis, Dave'as Navarro, Michaelas „Flea" Balzary ir Chadas Smithas;
* „Higher Ground" – Stevie Wonderis.

1. Under the Bridge – 4:35 – *„Blood Sugar Sex Magik"*
2. Give It Away – 4:47 – *„Blood Sugar Sex Magik"*
3. Californication – 5:32 – *„Californication"*
4. Scar Tissue – 3:38 – *„Californication"*
5. Soul to Squeeze – 4:52 – *„Kiaušingalvių" (**Coneheads**) garso takelis*
6. Otherside – 4:17 – *„Californication"*
7. Suck My Kiss – 3:38 – *„Blood Sugar Sex Magik"*
8. By The Way – 3:38 – *„By The Way"*
9. Parallel Universe – 4:31 – *„Californication"*
10. Breaking the Girl – 4:57 – *„Blood Sugar Sex Magik"*
11. My Friends – 4:11 – *„One Hot Minute"*
12. Higher Ground – 3:24 – *„Mother's Milk"*
13. Universally Speaking – 4:19 – *„By The Way"*
14. Road Trippin' – 3:28 – *„Californication"*
15. Fortune Faded – 3:23
16. Save the Population – 4:05

DVD
---

Kartu su „Greatest Hits" kompaktiniu disku buvo išleistas ir DVD su geriausiais grupės vaizdo klipais.

1. Higher Ground – *„Mother's Milk"*
2. Suck My Kiss – *„Blood Sugar Sex Magik"*
3. Give It Away – *„Blood Sugar Sex Magik"*
4. Under the Bridge – *„Blood Sugar Sex Magik"*
5. Soul to Squeeze – *„Kiaušingalvių" (**Coneheads**) garso takelis*
6. Aeroplane – *„One Hot Minute"*
7. My Friends – *„One Hot Minute"*
8. Around the World – *„Californication"*
9. Scar Tissue – *„Californication"*
10. Otherside – *„Californication"*
11. Californication – *„Californication"*
12. Road Trippin' – *„Californication"*
13. By the Way – *„By The Way"*
14. The Zephyr Song – *„By The Way"*
15. Can't Stop – *„By The Way"*
16. Universally Speaking – *„By The Way"*